Populaarseimad töötasapinna kivi töötlused on poleerimine (P-polished) ja lihvimine (H-honed), mõlemad on siledad, kuid poleeritud pind läigib, lihvitud aga on matt. Viimistlusviise on siiski palju rohkem ja erinevatel tootjatel võib sama tulemuse iseloomustamiseks olla erinev mõiste sõltuvalt sellest, kas see tähistab töötlemise viisi või pinda pärast töötlust (lõpptulemust). Näiteks graniidi puhul kasutatakse mõnikord mõistet “nahkne” (leathered finish), teine tootja aga nimetab sama viimistlust “harjatud” pinnaks (brushed). Viimistlusviisid võivad sõltuvada kivi omadustest ja loomulikult ei ole kõikide materjalide puhul kõik viimistlusviisid saadaval. Kui vajad selgitust mõistetele nagu flamed, bush-hammered/fine-picked, antiqued/tumbled, water-jet honed, blasted, acid-washed või soovid tutvuda näidistega, võta ühendust meie spetsialistidega!